Johann Georg Lingemann

Johann Georg LINGEMANN (naskiĝinta la  en Heiligenstadt, mortinta la ) estis germana pedagogo.

Vivo
Post frekvento de gimnazio en sia naskiĝurbo li studis teologion ĉe la universitato de Majenco. De 1796 li instruistis, komence je Duderstadt kaj ekde 1797 ĉe la katolika gimnazio de Heiligenstadt. Inter 1805 ĝismorte li lernejestris. Liaj ĉefaj fakoj estis fiziko kaj matematiko.

Jam en 1803 li organizis la unuan precizan termezuradon de Eichsfeld, kion asistantis intertempe eĉ talentaj lernantoj. Lingemann por tio daŭre havis sciencan kontakton kun profesoro Gauß je Göttingen. En 1806 li eldonis la unuan kvalite senriproĉan mapon de Eichsfeld.

Gimnazie li instalis bibliotekon kaj prizorgadis ties aktualigon. Krome li klopodis venigi al Heiligenstadt bibliotekojn de la post 1806 neniigitaj monaĥejoj de Gerode kaj Reifenstein. En 1816 li enkondukis kiel devigan fakon gimnastikado kaj en majo 1816 estiĝis laŭ lia instigo - antaŭ la kapelo ĉe la Malnova Burgo - gimnastiktereno. Jam en septembro de 1816 okazis tie la unua publika elmontra gimnastikspektaklo.

Lingemann ankaŭ volis certigi bonkvalitan trejnadon de instruistoj. En 1814 li kvazaŭ fondis etan porinstruistan seminarion en Heiligenstadt metonte je dispono al estontaj instruistoj propran ĉambron ene de la gimnazio ĉe Kollegiengasse (kie nun estas Eichsfeld-muzeo). En 1825 danke al li kaj al Heinrich Kellner naskiĝis la kantista societo Singverein Heiligenstadt.

Honoroj
Gimnazio en Heilbad Heiligenstadt estas nomata por li Johann-Georg-Lindemann-Gymnasium. Ankaŭ strato en Heilbad Heiligenstadt portas lian nomon Lingemannstraße.

Fonto
informoj sur la paĝaro de Lingemann-gimnazio
Eksteraj ligiloj

Lingemann-gimnazio sur la prilernejara portalo de Thillm
Torsten W. Müller: "Zur Geschichte des Johann-Georg-Lingemann-Gymnasiums in Heilbad Heiligenstadt" (PDF) 

kategorio:Lernejestroj
kategorio:Germanaj teologoj
kategorio:Heilbad Heiligenstadt
kategorio:Kartografoj
kategorio:Naskiĝintoj en 1770
kategorio:Mortintoj en 1830